Haloo?
Hidasta. Kuulostat olevan humalassa.
Sinä olet humalassa. Onko sinulla kuskia?
Sinä siis olet kuski.
Hyvä on. Tekstaa osoite, niin tulen heti.
Kuka se oli? Peggykö?
Peggy on kotona.
Miksi hän kutsuisi minut kuskiksi?
En tiedä. Hän on sinun vaimosi.
- Se oli Joe Jack. - Kuka?
Muistatte kai Joe Jackin Strickland Propanesta.
Oli Booda Sack ja Enrique,
ja sitten Joe Jack.
"Hei, rakas."
Joe Jack.
En ole kuullut hänestä vuosiin. Outoa, että hän soitti minulle.
Ei se minusta ole outoa.
Jos olisin humalassa, soittaisin sinulle.
- Hank. - Niin?
Minä olen humalassa.
- Pitää mennä hakemaan Joe Jack. - Minä vien sinut.
- Tarvitsemme lisää kaljaa. - Ei, Bill.
Joe Jack ja kaverit. Mistä on kyse?
Anteeksi, että kutsuin sinut tänne valheellisesta syystä, rakas.
Olemme kaikki humalassa, Hank.
Meitä masentaa Strickland Propanen tilanne.
Miten voitte olla masentuneita, kun olette propaanialalla?
Teidän molempien on paras istua, rakas.
Olet täydessä seilissä, Joe Jack.
Hank, Strickland on menossa nurin.
Hemmetti. Miten Buck saattoi päästää tämän tapahtumaan?
Siksi soitimme sinulle. Voisitko puhua Buckille?
Olet ainoa, jota hän kuuntelee.
Tiedämme, että tämä on paljon pyydetty ottaen huomioon, miten sinulle kävi, kun…
Tuota…
Ei se mitään. Olen ollut tekemisissä Buckin kanssa paluuni jälkeen.
Meillä on sanaton sopimus haudata tunteemme
ja olla koskaan mainitsematta sitä päivää.
Anteeksi. Minun pitää käydä vessassa.
Mitä minä sanoin?
Tarjotaan hänelle ensin juotavaa ja sitten mainitaan se päivä.
Anteeksi, rakkaat.
KÄYMÄLÄ
Anteeksi, saanko lainata savukkeen?
Lainata? Tarkoitat kai pummata.
Ei, tai ehkä.
En nähkääs tupakoi, mutta yhtäkkiä alkoi tehdä mieli tupakkaa.
Ole varovainen. Niin minä aloitin,
ja olen kymmenen vuotta myöhemmin pornoaddikti.
En usko, että se liittyy mitenkään… Antaa olla.
MONTA VUOTTA AIEMMIN
KESÄN KUUMA ALENNUSMYYNTI!
Kaiken se paistaa, vain lihan maistaa. Se on Stricklandin takuu.
Hei, kaikki. Hank myi juuri kahdennentuhannennen grillinsä.
- Hyvä! - Noin sitä pitää, Hank!
Kiitos, mutta Wagner Char King Imperial myy lähes itse itsensä.
Turha hössöttää.
Mitä minä tällä teen?
Jep, neloset ovat kyllä paremmat kuin kolmoset. No niin, hei sitten.
Anteeksi, se oli äpäräpoikani Ray Roy. Hän valmistautuu liiketapaamiseen.
Neuvonne kuulostivat hyviltä. Teillä oli asiaa.
Olemme tunteneet toisemme kauan, Hank.
Näin heti, kun mittasit sisäsaumani viisi kertaa Jean Barnissa,
että pikkutarkkuutesi yksityiskohdissa tekee sinusta täydellisen propaanialalle.
En voi kyllin kiittää teitä tilaisuudesta.
Matka on ollut melkoinen.
Toden totta, vanha kamu.
Siksi on mielestäni aika antaa jonkun muun
ottaa ohjat käsiinsä Strickland Propanessa.
Siksi teen ilmoituksen parin päivän päästä.
Halusin kertoa sinulle sitä ennen.
Tämä on kunnia, mutta täällä ei tule olemaan samanlaista ilman teitä.
Säästä ahterin nuoleminen ilmoitustilaisuuteen.
Selvä, ja kiitos.
Vanha Buck pitää sinusta aina huolta.
Tiedän.
Haloo?
Ei, Ray Roy, ne kuviot korteissa ovat ruutuja.
Sinusta tulee johtaja.
Minusta tulee siis Strickland Propanen ensimmäinen nainen.
Se ei ole vielä virallista.
Ei mennä asioiden edelle, vaikka saatankin innostua
ja ostaa itselleni uudet työfarkut.
Innostuin uutisestasi niin kovasti, että melkein unohdin käskeä sinua
olemaan tappamatta Bobbya.
- Miksi tappaisin Bobbyn? - Saanko lainata autoa, isä?
Vain jos ajat suoraan parturiin leikkauttamaan tukkasi.
Sanoit puhuvasi hänelle ensin, äiti.
Sopiiko tämä sinulle?
Hän on 16-vuotias. Hän ilmaisee itseään.
Kun minä olin 16, ilmaisimme itseämme kuuntelemalla vanhempiamme.
Voit heittää hyvästit toiveille kesätyöpaikasta.
Kukaan ei halua työntekijää, joka näyttää sytytysliekiltä.
Arvaa, kenellä on sininen tukka eikä ongelmia tienata rahaa.
BTS:n Jung Kookilla.
Jos Joan Cook PBS:ltä hyppäisi sillalta, hyppäisitkö sinä perässä?
Äiti!
Pojasta ei tule ikinä normaalia.
No niin, kuunnelkaa. Propaani on nuorten miesten ala.
Ja kun Kaliforniassa on tämä me too -liike,
minun taitaa olla aika astua syrjään.
Hilaa hanurisi tänne, Ray Roy.
Hyvät naiset ja herrat, tässä on Strickland Propanen uusi johtaja.
Kiitos, isä.
Luulin, että Ray Roy johtaa Strickland Northia toisella puolen kaupunkia.
Se meni nurin, koska hänellä ei ollut ketään sinunlaistasi
auttamassa paikan johtamisessa.
Sanoitte pitävänne minusta huolta.
Niin pidänkin. Sinusta tulee Ray Royn kakkosmies.
Sen sinä osaat parhaiten, Hank.
Olet luontainen apuri.
Ilman sinua Ray Roy ei osaisi edes kaataa kusta saappaasta,
jollei kannassa ole ohjetta.
Mutta olen ollut täällä 20 vuotta.
Tulin myöhässä vain kerran, silloin, kun Bobby syntyi.
Juuri niin.
Sinä olet minun ässäni, minun liimani.
Ja nyt olet minun liimani, mitä se sitten tarkoittaakin.
Kaikella kunnioituksella, yrityksen antaminen hänelle on kuin antaisi
aseen apinalle, tai jopa Ray Roylle.
Hei, minä olen nyt pomosi.
Jos et pidä varaasi, tämä apina laukaisee sinut tästä firmasta.
Säästän sinulta sen vaivan. Sanoudun irti.
- Ei sinun tarvitse olla tuollainen. - Niin, myönnä tosiasiat.
- Veri on propaania sakeampaa. - Eikä ole.
Propaani painaa kaksi kiloa litraa kohden.
- Veri vain puolet siitä. - Niinkö?
Ei. Vain apina tai Ray Roy menisi siihen halpaan.
Tämä on aikakauden päätös, rakas.
Mistä on kyse, äiti?
Isä on kutsunut perhetapaamisen ilmoittaakseen nousevansa
Strickland Propanen johtajaksi.
Et kuullut sitä minulta, joten muista esittää yllättynyttä.
Peggy ja Bobby, erosin Strickland Propanelta.
Mahtavaa, isä! Johtajaksiko? Olen ylpeä sinusta.
Ei, Bobby, hän sanoi eronneensa.
Anteeksi, isä. Keskityin rooliini.
Voisitko aloittaa uudelleen alusta?
Mitä tapahtui, Hank?
Buck antoi hommani Ray Roylle.
Etkö sanonut, että Ray Roy täytti propaanilla
ilmapalloja lastenjuhlissa?
Jep.
Mutta en syytä Buckia, vaan itseäni.
Minä näin punaista.
Kuulin jonkun sanovan "minä eroan", ja sitten tajusinkin sen olevan minä.
En kai halunnut myöntää, miten kovasti halusin johtajaksi.
Sinun miettiessäsi Hank Hillin seuraavaa askelta,
minä ja poikasi otamme asiat hoitaaksemme.
Bobby, sinun on aika olla mies talossa.
Mitä? Ei se ole tarpeen.
Olen ollut työttömänä alle tunnin.
Kuuntele isää, äiti. En halua olla mies.
Heti huomisaamuna menet hankkimaan työpaikan.
Sinun on aika kasvattaa pallit, Bobby Hill.
Kenenkään ei tarvitse kasvattaa palleja, varsinkaan Bobbyn.
Minulla on 20 vuoden kokemus propaanista ja propaanitarvikkeista.
Löydän kyllä työpaikan.
Selvyyden vuoksi, pitääkö minun silti kasvattaa pallit?
Hyvä on, Hank, voit tulla minulle hommiin aputuholaistorjujaksi,
mutta varoitan, että olen tiukka pomo joka ei siedä laiskureita.
Kello on 11 ja olet kujalla juomassa kaljaa, Dale.
Siksi tarvitsen kovasti apulaista, joka etsii minulle töitä.
Kiitos, mutta ei kiitos.
Mitä aiot tehdä, Hank?
Kaupungissa on vain yksi toinen propaaniliike,
enkä enää mene töihin miehelle, jonka nimeä en mainitse.
Thatherton.
Kun viimeksi sanoin hänen nimensä, vedit minua turpaan,
mutta ilmeisesti turpaanveto on yksipuolinen juttu.
Minun ei ole tarvinnut hakea töitä 20 vuoteen.
Millaiselle paperille CV kannattaa tulostaa?
Paperilla? Mitä oikein horiset? Sinun pitää mennä LinkedIniin.
Lataat vain tiedot, ja pam.
Laitoitko minimipalkaksesi 400 000 dollaria vuodessa, Boomhauer?
Miten niin? Olen ansainnut sen.
Apulaisjohtaja - 13 Vuotta
Mainitaan saamasi Sininen Rohkeusliekki
ja että olit Vuoden Propaanimyyjä kolmesti peräkkäin.
En halua vaikuttaa rehentelijältä,
enkä töihin sellaisia palkkaavaan firmaan.
Jokainen tietää, että rehentely on nöyryyden aidoin merkki,
ja minä olen kaikista nöyrin.
LADATAAN
Kas noin. Nyt vain odotamme.
Kärsivällisyyttä, Hank.
Ei työpaikka kävele noin vain ovesta sisään.
Arvatkaa, kuka pääsi töihin Whataburgeriin. Olen uusi grillikokki.
Miten se on mahdollista? Näytät korealaiselta popparilta.
Johtajakin on K-pop-fani. Hänen tukkansa on pinkki.
Katsoimme työhaastatteluni aikana kokonaisen BTS:n konsertin.
Voi taivas.
Aloitan tänä iltana. Voisitko heittää, kun alan keittää, isä?
Töissä yhdeksästä viiteen Helppo tapa tienata
Ja antamisessa On jotain, jotain
Lyön vetoa, että hän saa potkut ennen vuoron loppua.
STRICKLAND PROPANEN APULAISJOHTAJA
Eikö mitään?
Voisin jopa harkita työtä
vaihtoehtoisen energian parissa.
Meidän pitäisi tehdä yhteinen projekti odottaessasi propaanitarjousta.
Vaikka perustaa oma firma.
Oma firmako? Millainen?
Olen aina kuvitellut meidän perustavan koulun maagisille lapsille.
- Lahjakkailleko? - Ei.
Isä ja äiti, sain ensimmäisen palkkani.
Tiedän teidän murehtivan rahasta, joten ajattelin auttaa.
Kuka sanoi meidän murehtivan rahasta?
Herra Souphanousinphone. Sitten hän nauroi.
Hän on väärässä. Emme me murehdi rahasta.
Vielä.
Ei, minä vaadin, isä.
Voitte käyttää sen asuntolainaan.
Ja jos jotain jää yli, ostakaa itsellenne jotain mukavaa.
Oikein kilttiä, Bobby, mutta tämä shekki ei kattaisi edes yhtä yötä
Super 8 -motellissa tai edes tavallisessa Super 8:ssa.
Sen kannattaisi antaa kasvaa ennen kuin osallistut.
Olen ainoa tässä talossa, joka on töissä.
KOKOPÄIVÄTYÖTÄ TARJOLLA
Katsos vain, kuka ryömi takaisin etsimään työtä.
Jutustelu riittää, Thatherton. Tarjoatko työtä vai et?
Minulla on aina käyttöä jollekulle noin kokeneelle,
mutta ennen sopimuksen tekoa saat kertoa kaikki Stricklandin
likaiset salaisuudet ja miten hän johtaa firmaansa.
Voimme vihdoin tuhota Buckin yhdessä.
Valitan, MF, en suostu.
Vaikka otit loparit ja hän antoi työsi äpäräpojalleen?
Hemmetti. Sinulla on moraali, Hank, mutta palkkaan sinut silti.
- Toiselle kakkosmiehelle olisi käyttöä. - Miten niin toiselle kakkosmiehelle?
Minä olen kakkosmiesten ykkönen. Muista se.
Olisit oikeasti kakkosmiesten ykkönen.
Minulla on korvat. Kuulin tuon.
Kakkosmiesten ykkösiä voi olla vain yksi, ja se olen minä.
Sinä olet kakkosmiesten kakkonen.
Hei! Kyltin ripustaminen on minun hommani!
Kakkosmiesten ykkönen ripustaa kyltit!
Ennen kuin tapamme termiitit meidän pitää ymmärtää niitä.
Ensimmäinen oppitunti, termiittien lisääntyminen.
Intohimoisen hedelmöityksen yön jälkeen…
Minä lopetan.
Sait viestin LinkedIn-profiiliisi, Hank.
Sinulla on työhaastattelu propaanityöhön Houstonissa.
Peggy, minähän sanoin, että kokemukseni puhuu puolestaan.
Siitä puheen ollen, älä suutu, mutta otin vapauden
tehdä pientä hienosäätöä profiiliisi.
Ranskan keskustelutaitoa, riippuliitoa, ja poistit etuliitteen "apulais".
He luulevat minua johtajaksi.
Tiedän, että olet enemmän kuin pätevä johtajaksi, Hank.
Hekin tietävät sen. Kysymys kuuluu, tiedätkö sinä?
Lähden Houstoniin, Peggy.
Sinne meni paras ötökänraatotyöntekijäni, minä itse mukaan lukien.
Olemme valmiina, herra Hill.
Ylijääneitä hodareita, Ladybird.
Hermoilimme Ladybirdin kanssa niin, että tyhjensimme jääkaapin.
Taisin löytää Bobbyn vanhan tiedeprojektin.
Tai ehkä se oli vanhaa kastiketta.
No, miten meni?
Peggy ja Ladybird, minulle tarjottiin pitkää sopimusta,
johon kuuluu bonuksia ja eläke.
Upeaa, Hank. Älä huoli, sopeudumme kyllä Houstoniin.
Alku voi olla kulttuurishokki.
Peggy, työ ei ole Houstonissa, vaan Saudi-Arabiassa.
Kai se on El Pason nykyinen nimi?
SAUDI-ARABIA HYVÄÄ - HUONOA
Käydään läpi Saudi-Arabian hyvät ja huonot puolet.
Ensimmäinen huono puoli on sijainti Saudi-Arabiassa.
Mutta hyvänä puolena pääsen levittämään propaanin ilosanomaa Lähi-itään.
Silloin joudumme kuitenkin lähtemään Texasista, joka on aina ollut kotimme.
Mutta hyvänä puolena voin opettaa englantia ja español saudiarabialaisille.
Huonona puolena naiset eivät saa ajaa Aramcon toimipisteen ulkopuolella,
vaikka liikennettä on puolet vähemmän.
Hyvänä puolena nähtyäni pikkutyttönä Arabian Lawrencen olen aina halunnut
ratsastaa kamelilla.
Toistaiseksi huonoja puolia on vähemmän kuin hyviä.
Huonona puolena olisin yhä apulaisjohtaja, ja toisena huonona puolena
joutuisimme jättämään ystävämme.
Hyvänä puolena yksi heistä on Kahn.
Mutta kaikista huonoimpana puolena, entä Bobby?
Niin, Bobby.
Hän joutuisi jättämään Connien, Josephin
ja muut ystävänsä.
Onko heitä muitakin?
Ei ole. Olin vain suurpiirteinen.
Ikävä sanoa, Peggy, mutta meidän täytyy käydä aikuisten keskustelu pojan kanssa,
joka yhä katsoo pesusienestä kertovia piirrettyjä.
Kaksi tuplaa ja yksi juniori ilman juustoa valmiina.
Tämä on kai Jacobin tilaus. Moro, Jacob.
- Saisinko… - Hunajasinappiako? Toki.
Laitoin mukaan kaksi ylimääräistä, koska tykkäät dippaamisesta.
En ole ennen nähnyt Bobbyä noin elementissään muulloin kuin nukkuessaan.
Ei hätää, minä tarjoan ruoan. Saan 50 prosentin alennuksen.
Mitä asiaa teillä on?
Varmaan tärkeää. Toinen perhetapaaminen kuukaudessa.
- Hetkinen. Onko äiti raskaana? - Mitä? Ei.
Minä… sain työtarjouksen Saudi-Arabiasta.
- Saudi-Arabiasta, josta Lawrence tuli? - Niin.
Sehän on hienoa, isä.
Hetkinen. Tarkoittaako se, että jätät meidät?
Ei, Bobby. Meidän pitäisi koko perheen muuttaa Saudi-Arabiaan.
En halua.
Ymmärrän, poika.
Soitan Aramcoon ja sanon, etten ota työtä vastaan.
Ei, ei. Teidän pitäisi mennä, mutta minä en voi lähteä nyt.
Keksin juuri, mitä haluan elämälläni tehdä.
Haluan töihin ravintola-alalle.
Rakastan ruokaa, ihmisiä ja ihmisiä, jotka syövät ruokaani.
Löysin vihdoin oman propaanini ja propaanitarvikkeeni.
Emme voi antaa sinun jäädä tänne yksin. Sinä kuolisit.
Ja lukiokin on kesken.
Äiti, lupaan käydä lukion loppuun ja olla kuolematta.
Voin asua Luannen, Luckyn ja Gracien luona.
- Olet heidän lempilapsenvahtinsa. - Ja lupaan skypettää joka päivä.
Voin tulla käymään. Pystyn tähän kyllä, isä ja äiti.
Pitää palata töihin. Puhutaan tästä lisää kotona.
Rauhoittukaa ja nauttikaa ateriasta. Haen teille omenapiirasta viemisiksi.
Tunnenko minä ylpeyttä?
Poikamme on tainnut vihdoin kasvattaa pallit, Hank.
Niin kai.
Voi ei. Arvaa, kuka ei ilahdu tästä.
Hank ja Peggy! Tulkaa sisään. Mikä odottamaton yllätys.
NYKYPÄIVÄ VIISI MINUUTTIA MYÖHEMMIN
Hyvä on, puhun Buckille puolestanne.
Tiesin, että voisimme luottaa sinuun, rakas.
Istu, vanha kamu. Haluatko juotavaa?
Tämä ei ole kohteliaisuuskäynti.
Tämä on parempi sanoa seisten.
Tulin Joe Jackin, Booda Sackin…
Anna kun arvaan.
He sanovat firman menevän konkurssiin
äpäräpoikani Ray Royn takia.
Arvaapa mitä, Hank.
He ovat oikeassa!
Hemmetti, Buck. Miten saatoit päästää asiat tähän jamaan?
Et voi kohdella työntekijöitäsi näin. Siksi erosin.
He tässä ovat uhreja, propaanista puhumattakaan.
Se kaasu ei ole koskaan tehnyt teille mitään pahaa.
Tiedän, mutten voi antaa hänelle potkuja, Hank. Olen yrittänyt.
Ray Roy on kryptoniittini ja ainoa perheenjäseneni.
Siinä sinä erehdyt, Buck.
Työskentelin maailman suurimmalle öljyntuottajalle Aramcolle,
mutta Strickland Propanella oli jotain, mitä Aramcolla ei ollut. Perhe.
Ei perintösi ole Ray Roy, vaan koko Strickland Propanen tiimi.
Sinun pitää kasvattaa pallit ja antaa Ray Roylle potkut, Buck.
Olet oikeassa, vanha kamu. Tekisitkö sen puolestani?
En ole enää teillä töissä, enkä tule enää koskaan olemaan.
Ole kiltti, Hank! Pelasta perheemme. Ole perheen isukki.
Tiedän, että kohtelin sinua huonosti, mutta tule takaisin ja ole isukki.
Ole isukki.
Osoita vähän kunnioitusta ja lakkaa suutelemasta kenkiäni.
- Sanoitko sinä Buckille ei? - Jep.
Buck Stricklandille?
No, sepä hyvä.
Tiedän, että se oli sinulle vaikeaa, koska rakastat propaania
lähes yhtä paljon kuin minua.
- Jep. - Mitä hittoa Buck oikein odotti?
Olisi ylentänyt sinut, kun oli tilaisuus.
Ajattelen, että ilman sitä emme olisi menneet Saudi-Arabiaan
ja hankkineet pesämunaa.
Bobby ei olisi löytänyt kutsumustaan, etkä sinä olisi päässyt
ratsastamaan kahdella kamelilla.
Tapasin myös prinssin, joka varmasti rakastui minuun.
Paras pitää kiirettä.
Bobby pitää varauksen voimassa vain vartin ajan.
Luulisi hänen antavan enemmän aikaa. Minä sentään synnytin hänet.
Haluatko varmasti kääntyä tästä? Olemme menneet kiertoreittiä siitä lähtien kun…
Ei hätää, Peggy. Se luku on päättynyt.
Olen vain kansalainen Hank Hill, joka ajaa propaaniyrityksen ohi.
"Sickland"? Millainen kieroutunut paskiainen pitää tuota hauskana?
Ehkä sen on tarkoitus olla hyvä juttu.
"Sick" kuulemma tarkoittaa "siistiä".
Tuon säiliön pitäisi olla lukittu. Se on vakava sääntörikkomus.
Tämä on kuin jokin hemmetin kauhuelokuva.
Aiot kai mennä sisään?
Olet oikeassa, Peggy. Minun pitäisi.
Onko näyttelyhuoneessa virtsaa?
Onko hän kuollut?
En tiennyt, että hän on vaimosi!
- Peggy. - Ymmärrän.
JOHTAJA
Eikö siinä pitäisi lukea "omistaja"? Ostit 51 prosenttia firmasta.
Se olisi rehentelyä.
Ei, jos se pitää paikkansa.
Tervetuloa takaisin, rakas.
Hank Hill, apulais…
Hank Hill, Strickland Propanen johtaja ja omistaja.
Kuinka voin auttaa?
Bill? Kuinka humalassa oikein olet?
Käännös: Mikko Alapuro
Sinun on aika kasvattaa pallit, Bobby Hill.